แรงซื้อ “พลังงาน-สื่อสาร” พยุง SET ปิดเช้าบวก 1 จุด
SET ปิดเช้าบวก 1 จุด รับแรงซื้อ “พลังงาน-สื่อสาร” แนวโน้มบ่ายบวกต่อ ให้แนวรับ 1,618 และ 1615 จุด แนวต้าน 1,630-1,635 จุด
SET ปิดเช้าบวก 1 จุด รับแรงซื้อ “พลังงาน-สื่อสาร” แนวโน้มบ่ายบวกต่อ ให้แนวรับ 1,618 และ 1615 จุด แนวต้าน 1,630-1,635 จุด
13 ธ.ค. 2565

นายกิติชาญ ศิริสุขอาชา ผู้อำนวยการอาวุโสฝ่ายวิเคราะห์หลักทรัพย์-รายย่อย บล.ซีจีเอส-ซีไอเอ็มบี (ประเทศไทย) กล่าวว่า ตลาดหุ้นไทยในช่วงเช้าบวกได้ตามตลาดหุ้นอื่นในภูมิภาคก่อนย่อตัวลงมาเพื่อรอติดตามปัจจัยใหม่ ขณะที่มีแรงหนุนจากกลุ่มพลังงาน หลังจากราคาน้ำมันพุ่งขึ้นมากว่า 3% และ กลุ่มสื่อสาร โดยเฉพาะ DTAC และ TRUE หลังศาลปกครองยกคำร้องของสภาองค์กรของผู้บริโภคที่คัดค้านการรวมธุรกิจ
ขณะที่นักลงทุนส่วนใหญ่ยังรอติดตามการเปิดเผยดัชนีราคาผู้บริโภค (CPI) ประจำเดือน พ.ย. ของสหรัฐในวันนี้ ตลาดคาดไว้ที่ 7.3% เมื่อเทียบเดือน ต.ค.ที่ 7.7% ซึ่งจะเป็นปัจจัยที่บ่งชี้ทิศทางการประชุมของธนาคารกลางหสรัฐ (เฟด) ว่าจะขึ้นดอกเบี้ยที่ 0.5% ตามคาดการณ์หรือไม่ รวมไปถึงการประชุมธนาคารกลางยุโรป (ECB) และธนาคารกลางอังกฤษ (BoE) ว่าจะมีการชะลอการขึ้นดอกเบี้ยหรือไม่
สำหรับบ่ายคาดตลาดฯ น่าจะแกว่งไซด์เวย์ในกรอบขาขึ้น ตอบรับความคาดหวังเฟดจะชอลอขึ้นดอกเบี้ย และ FTSE Rebalance คาดว่าจะปรับเพิ่มน้ำหนักการลงทุนหุ้นไทย พร้อมให้แนวรับ 1,618 และ 1615 จุด แนวต้าน 1,630-1,635 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
SGC มูลค่าการซื้อขาย 3,900.23 ล้านบาท ปิดที่ 4.74 บาท เพิ่มขึ้น 0.84 บาท
PTTEP มูลค่าการซื้อขาย 1,235.64 ล้านบาท ปิดที่ 174.50 บาท เพิ่มขึ้น 3.00 บาท
CPALL มูลค่าการซื้อขาย 1,039.90 ล้านบาท ปิดที่ 65.25 บาท เพิ่มขึ้น 0.75 บาท
DELTA มูลค่าการซื้อขาย 1,017.26 ล้านบาท ปิดที่ 704.00 บาท เพิ่มขึ้น 4.00 บาท
BDMS มูลค่าการซื้อขาย 848.24 ล้านบาท ปิดที่ 28.00 บาท ลดลง 0.25 บาท